FI Euroopan unionin virallinen lehti P 187/2969

PÄÄTÖS N:o 1/63,

tehty 11 päivänä joulukuuta 1963,

perustamissopimuksen 60 artiklan 1 kohdassa hiilen ja teräksen yhteismarkkinoilla käytetyistä kielletyistä menettelytavoista 2 päivänä toukokuuta 1953 tehdyn päätöksen N:o 30/53 muuttamisesta

KORKEA VIRANOMAINEN, joka

ottaa huomioon perustamissopimuksen 4 artiklan, 60 artiklan ja 63 artiklan 2 kohdan,

ottaa huomioon perustamissopimuksen 60 artiklan 1 kohdassa kielletyistä menettelytavoista hiilen ja teräksen yhteismarkkinoilla 2 päivänä toukokuuta 1953 tehdyn päätöksen N:o 30/53 (EHTY.n virallinen lehti,4.5.1953, s. 109 ja seuraavat sivut), sellaisena kuin se on muutettuna 7 päivänä tammikuuta 1954 tehdyllä päätöksellä N:o 1/54 (EHTY:n virallinen lehti,13.1.1954, s. 217),

I

sekä katsoo, että

kokemus on osoittanut, että päätöksessä N:o 30/53, jolla korkea viranomainen on täsmentänyt perustamissopimuksen 60 artiklan 1 kohdassa kielletyt menettelytavat, ei ole määritelty tarkasti ja täydellisesti yritysten velvoitteita niiden myynti-järjestöjen tai niiden lukuun toimivien välittäjien osalta; on siis tarpeen muuttaa ja täydentää näitä määräyksiä,

hiilen ja teräksen tuotantoyritykset (jäljempänä ’tuotantoyritykset’) ovat velvollisia tuotteita myydessään noudattamaan syrjintäkieltoja, sellaisina kuin ne on määritelty perustamissopimuksen 60 artiklan 1 kohdassa sekä päätöksissä N:o 30/53 ja N:o 1/54,

tuotantoyritysten on noudatettava näitä velvoitteita myös kun ne eivät itse myy tuotteitaan vaan käyttävät tähän myyntijärjestöjä; tällainen tuotanto- ja jakelutoimien eriyttäminen johtaisi muuten syrjintäkiellon noudattamatta jättämiseen tuotantoyritysten osalta,

edellä tarkoitettuja myyntijärjestöjä ovat:

— yhteismyyntijärjestot (perustamissopimuksen 65 artiklan 2 kohta), jotka yhdistävät useita tuotanto-yrityksiä,

— jakeluyritykset, joiden hallinto riippuu tuotantoyri-tyksistä ja jotka vastaavat pysyvästi tuotantoyritysten tuotteiden myynnistä kokonaan tai osittain ja joiden myyntitoiminta muodostuu olennaisesti kyseisen yrityksen tuotteiden jakelusta,

tämän vuoksi tuotantoyritykset eivät voi myöskään myydä tuotteitaan myyntijärjestöjensä välityksellä hinnastoistaan poikkeavilla hinnoilla tai ehdoilla,

tuotantoyritykset rikkoisivat hintasyrjintäkieltoja, jos ne soveltaisivat eri hintoja samassa asemassa oleviin ostajiin sen mukaan, ovatko kyseessä niiden itse tekemät liiketoimet tai välittäjien, kuten työntekijöiden, asiamiesten, edustajien, kaupitsijöiden tai myynnitsijöiden niiden lukuun tekemät liiketoimet, lukuun ottamatta näille välittäjille maksettavia palkkioita; tämä vuoksi yritysten on valvottava, että niiden lukuun toimivat välittäjät soveltavat liiketoimissaan yritysten tai niiden myyntijärjestöjen hinnastoja ja myyntiehtoja,

perustamissopimuksen 63 artiklan 2 b kohdan mukaan yritykset ovat vastuussa suorien asiamiestensä ja kaupitsijoidensa tekemistä rikkomuksista; tämän määräyksen perusteella korkea viranomainen voi katsoa yrityksen rikkomuksista vastuulliseksi vain, jos se voi myös tutkia näiden välittäjien toimia; olisi siis velvoitettava yritykset toimittamaan pyynnöstä korkealle viranomaiselle yritysten tai niiden myyntijärjestöjen lukuun toimivien välittäjien toimintaan liittyvät tiedot ja antamaan korkealle viranomaiselle mahdollisuus tutkia niiden kaupallisia asiakirjoja,

II

perustamissopimuksen 60 artiklan 2 b kohdan mukaisesti yhteisön yrityksille annetaan lupa myöntää alennuksia hinnastossa määrätyistä hinnoistaan toisiinsa verrattavissa olevien liiketoimien osalta, jos ne tämän johdosta voivat yhtenäistää tehdyn tarjouksen sellaisen muun hinnoitteluperusteen mukaan laaditun hinnaston kanssa, joka antaa ostajalle edullisimmat ehdot toimituspaikassa; yritykset voivat lisäksi yhtenäistää tarjouksiaan yhteisön ulkopuolisten yritysten ehtojen kanssa,

nämä myönnytykset muodostavat poikkeuksen perustamissopimuksen 60 artiklan 1 ja 2 kohtaan, jossa kielletään yrityksiä soveltamasta erilaisia ehtoja ja poikkeamasta hinnaston hinnoista toisiinsa verrattavissa olevissa liiketoimissa,

mikäli näistä poikkeuksista osalliseksi pääsyyn vaadittavia edellytyksiä ei täytetä, hinnastossa määrätyistä hinnoista poikkeavien hintojen soveltaminen on 60 artiklan 1 kohdassa kielletty menettelytapa,

korkea viranomainen on jo päättänyt päätöksen N:o 1/54 1 artiklan 1 kohdassa määriteltyjen poikkeusten ja poikkeamien osalta, että yritysten on toimitettava todiste seikoista, jotka oikeuttavat niiden hinnastosta poikkeavien hintojen tai ehtojen soveltamisen,

yhteisön yrityksen yhtenäistäessä hinnastoaan on toimitettava todiste siitä, että yhtenäistämiseen vaadittavat edellytykset täytetään erityisesti kilpailijan alemman hinnan ja yhtenäistetyn hinnan oikean laskemisen osalta, ja

yhteisön ulkopuolisten yritysten ehdoilla tehty yhtenäistäminen edellyttää, että tarjouksissaan ostajille yritykset ovat tosiasiallisesti kilpailussa ulkomaisten myyjien kanssa yhteismarkkinoilla; tämän vuoksi yhteisön yritysten on osoitettava tietyssä tapauksessa, että tällainen kilpailutilanne yhteisön ulkopuolisten yritysten kanssa oli tosiasiallisesti olemassa, sekä

kuultuaan neuvoa-antavaa komiteaa ja neuvostoa,

ON PÄÄTTÄNYT SEURAAVAA:

I OSA

Yritysten velvoitteet myyntyärjestöjä sekä niiden lukuun toimivia välittäjiä ja tukkukauppiaita kohtaan

1 artikla

Muutetaan päätöksen N:o 30/53 1 artikla seuraavasti: ”1. Tätä päätöstä sovelletaan yhteisön yrityksiin niiden perustamissopimuksen liitteessä I määritellyillä tuotteilla, lukuun ottamatta romurautaa, harjoittamien liiketoimien osalta yhteismarkkinoilla. 2. Jos yhteisön yritykset saattavat yhteismarkkinoille tuotteita myyntijärjestöjen välityksellä, tästä päätöksestä johtuvat yritysten velvoitteet koskevat näiden myyntijärjestöjen liiketoimia. Tässä päätöksessä myyntijärjestöillä tarkoitetaan: — yhteismyyntijärjestöjä (perustamissopimuksen 65 artiklan 2 kohta), jotka yhdistävät useita tuotanto-yrityksiä, — jakeluyrityksiä, joiden hallinto riippuu tuotantoyrityksistä ja jotka vastaavat pysyvästi tuotantoyritysten tuotteiden myynnistä kokonaan tai osittain ja joiden myyntitoiminta muodostuu olennaisesti kyseisen yrityksen tuotteiden jakelusta.”

2 artikla

Korvataan päätöksen N:o 30/53 7 artikla 7, 8 ja 9 artiklalla seuraavasti:

”7 artikla Yrityksen osalta liitteessä I esitettyjen tuotteiden, lukuun ottamatta romurautaa, myyminen myyntijärjestöjen välityksellä (1 artiklan 2 alakohta) hinnoilla ja ehdoilla, jotka eivät vastaa sen omia hintoja ja ehtoja, on perustamissopimuksen 60 artiklan 1 kohdassa kielletty menettelytapa. 8 artikla 1. Yritysten ja niiden myyntijärjestöjen on velvoitettava välittäjät, jotka jakelevat liitteessä I esitettyjä tuotteita, lukuun ottamatta romurautaa: — yritysten tai niiden myyntijärjestöjen (esimerkiksi työntekijät, asiamiehet, edustajat) nimissä ja niiden lukuun, tai — omissa nimissään, mutta yritysten tai niiden myyntijärjestöjen lukuun (esimerkiksi kaupitsijat, myyn-nitsijät), soveltamaan tekemissään liiketoimissa yritysten tai niiden myyntijärjestöjen hinnastoja ja myyntiehtoja ja noudattamaan tämän päätöksen 2—6 artiklan määräyksiä. 2. Yrityksiä pidetään vastuullisina, jos välittäjät rikkovat edellä määrättyjä velvoitteita. 3. Yritysten ja niiden myyntijärjestöjen on toimitettava pyynnöstä korkealle viranomaiselle kaikki tiedot 1 alakohdassa tarkoitettujen välittäjien kaupallisista toimista ja annettava viranomaiselle mahdollisuus tutkia kaikki asiakirjat, joiden avulla se voi arvioida liiketoimet. 9 artikla Yritysten ja niiden myyntijärjestöjen on laadittava myyntiehtonsa niin, että niiden ostajat (tukkukauppiaat) sitoutuvat sellaisenaan edelleen myytäväksi tarkoitettujen tuotteiden osalta, teräksen varastomyyntiä ja hiilen vähittäismyyntiä lukuun ottamatta, noudattamaan tämän päätöksen 2—6 artiklassa vahvistettuja sääntöjä.”

II OSA

Yhtenäistämisen seurauksena tapahtuviin myynteihin liittyvät yritysten velvoitteet

3 artikla

1. Poistetaan päätöksen N:o 30/53, sellaisena kuin se on muutettuna päätöksellä N:o 1/54, 2 artiklan 2 alakohta.

2. Täydennetään päätöksen N:o 30/53, sellaisena kuin se on muutettuna päätöksellä N:o 1/54, 2 artiklan 1 kohtaa 2 ja 3 alakohdalla seuraavasti:

2. ” Myyjän osalta tarjouksen yhtenäistäminen kilpailijan hinnaston kanssa yhteismarkkinoilla perustamissopimuksen 60 artiklan 2 b kohdan mukaisesti, kun myyjä ei voi osoittaa, että edellytykset yhtenäistämiselle täytettäisiin ja että hän olisi hinnanmäärityksessä noudattanut tämän päätöksen 3 artiklan 1 ja 2 alakohdan määräyksiä, on perustamissopimuksen 60 artiklan 1 kohdassa kielletty menettelytapa. 3. 3. Myyjän osalta tarjouksen yhtenäistäminen yhteisön ulkopuolisten yritysten tekemien tarjousten kanssa perustamissopimuksen 60 artiklan 2 b kohdan viimeisen alakohdan mukaisesti, kun myyjä ei voi osoittaa, että yhtenäistäminen on tehty yhteisön ulkopuolisen yrityksen tosiasiallisen kilpailun takia ja että hän olisi hinnanmäärityksessä noudattanut tämän päätöksen 3 artiklan 3 alakohdan määräyksiä, on perustamissopimuksen 60 artiklan 1 kohdassa kielletty menettelytapa.”

4 artikla

Korvataan päätöksen N:o 30/53 3 artiklan 3 alakohta seuraavilla määräyksillä:

”3. Kun myyjä yhtenäistää tarjouksensa yhteisön ulkopuolisen yrityksen tekemien tarjousten kanssa perustamissopimuksen 60 artiklan 2 b kohdan viimeisen alakohdan mukaisesti, tämän artiklan ensimmäisen ja toisen alakohdan määräyksiä sovelletaan.”

III OSA

Loppumääräykset

5 artikla

Poistetaan päätöksen N:o 30/53 2 päivänä toukokuuta 1953 tehdyn toisinnon 8 artikla.

6 artikla

Tämä päätös julkaistaan Euroopan yhteisöjen virallisessa lehdessä. Se tulee voimaan 20 päivänä tammikuuta 1964.

Päätöksen N:o 30/53 teksti, sellaisena kuin se on voimassa tämän päätöksen jälkeen, julkaistaan tiedonantona Euroopan yhteisöjen virallisessa lehdessä